Xitoy Yer sathini kuzatish imkonini beruvchi sun’iy yo‘ldoshni uchirdi

Xitoyning Szyusyuan kosmodromidan “Chanchjen-2” raketasi uchirildi, deya xabar bermoqda “Kommersant”.

Raketa Yer sathini masofadan turib kuzatadigan, qishloq xo‘jaligi sohasida tadqiqotlar olib borishga yordam beradigan va tabiiy ofatlarni monitoring qilishga yordam beradigan sun’iy yo‘ldoshni orbitaga olib chiqadi.
“Sinxua” axborot agentligi axborotiga ko‘ra, raketa mahalliy vaqt bilan 12:13 da (Toshkent vaqti bilan 9:13 da) uchirilgan. Raketa bilan “Loszya-1” ilmiy tajriba apparati ham kosmosga uchirilgan.